Projekts
NEKUSTAMĀ ĪPAŠUMA Voleru iela 2, Rīga

TELPU NOMAS LĪGUMS NR.________
Rīgā 







2013.gada “____.” __________
Valsts vides dienests, turpmāk - IZNOMĀTĀJS, ģenerāldirektora p.i. Ainas Stašānes personā, kura darbojas saskaņā ar Ministra kabineta 2004.gada 23.novembra noteikumu Nr.962 „Valsts vides dienesta nolikums” 9.3.apakšpunktu un saskaņā ar Vides aizsardzības un reģionālās attīstības ministrijas 25.06.2013. rīkojumu Nr.345-p „Par Valsts vides dienesta ģenerāldirektora pienākumu pildīšanu”, no vienas puses, un ________ „____________”, kas reģistrēta Latvijas Republikas Uzņēmumu reģistra Komercreģistrā _______.gada ___________, ar vienoto reģistrācijas Nr.___________, saskaņā ar statūtiem pārstāv ____________________ (turpmāk - NOMNIEKS), no otras puses, (IZNOMĀTĀJS un NOMNIEKS kopā saukti – Puses, katrs atsevišķi - Puse), , pamatojoties uz LR spēkā esošo likumdošanu, izsakot savu brīvi radušos gribu, bez maldiem un viltus, noslēdza Pusēm un to tiesību un pienākumu pārņēmējiem saistošu līgumu (turpmāk - Līgums) par sekojošo:
1. Līguma priekšmets
1.1. IZNOMĀTĀJS nodod un NOMNIEKS pieņem lietošanā par maksu nekustamā īpašuma Rīgā, Voleru ielā 2 ar kadastra Nr.01000980030 ēku ar kadastra apzīmējumu Nr.01000980030005 ar kopējo platību 74.8 m2, turpmāk – Telpas. Telpu plāns saskaņā ar 2001.gada 26.novembra Būves tehniskās inventarizācijas lietu pievienots Līguma 1.Pielikumā. 

1.2. Telpas NOMNIEKS izmantos biroja un/vai darbnīcas vajadzībām. Citādai Telpu izmantošanai nepieciešama IZNOMĀTĀJA rakstiska atļauja. 

1.3. NOMNIEKS pieņem Telpas  ar Telpu nodošanas un pieņemšanas aktu, kuru Puses parakstīs septiņu darba dienu laikā no Līguma spēkā stāšanās dienas, un, kas kļūs par Līguma neatņemamu sastāvdaļu (tiks pievienots kā Līguma 2.Pielikums). 

1.4. NOMNIEKAM ir tiesības brīvi iekļūt Telpās vai izvietot tajās savu īpašumu vienīgi pēc tam, kad tiek parakstīts Telpu nodošanas un pieņemšanas akts. 

1.5. Telpas NOMNIEKAM ir ierādītas un zināmas un NOMNIEKS tās pieņems tādā stāvoklī, kādā tās atradīsies Telpu nodošanas un pieņemšanas akta parakstīšanas brīdī.

2. Līguma termiņš
2.1. Līgums stājas spēkā parakstīšanas brīdī un ir spēkā 3 gadus līdz 2016. gada ____._______________ ieskaitot, un līdz pilnīgai līgumsaistību izpildei.

2.2. Pusēm rakstveidā vienojoties, Līguma darbības termiņš var tikt pagarināts uz laiku, kas nepārsniedz normatīvajos aktos noteikto termiņu. 
3. Maksājumi un norēķinu kārtība
3.1. Nomas maksa par Līguma 1.1.punktā minēto Telpu lietošanu no Telpu nodošanas un pieņemšanas akta parakstīšanas dienas tiek noteikta Ls __________ (summa vārdiem) mēnesī, neieskaitot PVN.
3.2. Latvijas Republikai pievienojoties Eiropas Ekonomiskajai un monetārajai savienībai (EMS) un ieviešot Latvijas Republikā Eiropas Savienības (ES) vienoto valūtu Eiro, Līgumā noteiktie maksājumi NOMNIEKAM jāveic Eiro valūtā, sākot ar Eiro ieviešanas brīdi. 

3.3. Pievienotās vērtības nodokļa maksājumus (PVN) NOMNIEKS veic papildus un vienlaicīgi ar nomas maksas samaksu. 

3.4. NOMNIEKS ieskaita IZNOMĀTĀJA kontā nomas maksu par kārtējo mēnesi ne vēlāk par mēneša 10. (desmito) datumu, pamatojoties uz IZNOMĀTĀJA izrakstīto rēķinu. 

3.5. Ne vēlāk kā piecu darba dienu laikā no Līguma spēkā stāšanās dienas, bet līdz Telpu nodošanas un pieņemšanas akta parakstīšanas dienai, NOMNIEKS iemaksā IZNOMĀTĀJA kontā Drošības naudu, saskaņā ar Līguma 4.1.-4.4.apakšpunktu.

3.6. Ne vēlāk kā piecu darba dienu laikā no Telpu nodošanas un pieņemšanas akta parakstīšanas dienas NOMNIEKAM jāsamaksā Telpu nomas maksa (ar PVN) par laika posmu līdz 2013. gada ‘’_____.”____________. 

3.7. NOMNIEKS papildus nomas maksai maksā komunālos maksājumus un apsaimniekošanas izdevumus, t.i.:

3.7.1. elektornenerģija – pēc patērētā daudzuma, atbilstoši skaitītāja rādītājam;

3.7.2. ūdens un kanalizācija - ____% no kopējā patērētā daudzuma 
Ja Telpās pastāvīgi strādā līdz 3 Nomnieka darbinieki, tad 3.7.2.punktu izteikt šādā redakcijā:

‘’3.7.2. ūdens un kanalizācija – 10% no kopējā patērētā daudzuma;’’

Ja Telpās pastāvīgi strādā no 4 līdz 6 Nomnieka darbiniekiem, tad 3.7.2.punktu izteikt šādā redakcijā:

‘’3.7.2. ūdens un kanalizācija – 15% no kopējā patērētā daudzuma;’’

Ja Telpās pastāvīgi strādā no 7 līdz 10 Nomnieka darbiniekiem, tad 3.7.2.punktu izteikt šādā redakcijā:

‘’3.7.2. ūdens un kanalizācija – 20 % no kopējā patērētā daudzuma;’’
3.7.3. nekustāmā īpašuma nodoklis par iznomājamām telpām.

3.8. Rēķinu par Līguma 3.7.punktā minētajiem pakalpojumiem IZNOMĀTĀJS iesniedz NOMNIEKAM vienu reizi mēnesī. NOMNIEKS to apmaksā rēķinā noradītājā termiņā. 

3.9. Visi Līgumā paredzētie maksājumi tiks uzskatīti par samaksātiem ar to dienu, kad saņemti IZNOMĀTĀJA bankas kontā. 

3.10.Pēc NOMNIEKA lūguma IZNOMĀTĀJS uzrāda NOMNIEKAM aprēķinus, kas pamato iesniegtā rēķina patiesumu. 

3.11. IZNOMĀTĀJAM ir tiesības, rakstiski nosūtot NOMNIEKAM attiecīgu paziņojumu, vienpusēji mainīt 3.1.punktā noteiktās Telpu nomas maksas apmēru bez papildu rakstveida vienošanās/grozījumu izdarīšanas Līgumā, ja: 

3.11.1. Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņu dienu pārsniedz 10 (desmit) procentu apmēru. Nomas maksas paaugstinājumu nosaka, sākot ar trešo nomas gadu, atbilstoši Centrālās statistikas pārvaldes sniegtajiem patēriņa cenu indeksiem; 

3.11.2. saskaņā ar Latvijas Republikā spēkā esošajiem normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība; 

3.11.3. reizi divos gados nākamajam nomas periodam, ja ir mainījušies IZNOMĀTĀJA nomas objekta plānotie pārvaldīšanas izdevumi, un aprēķinātā nomas maksas izmaiņu starpība ir vismaz divi procenti. 

3.12. Līguma 3.11.1. un 3.11.3. apakšpunktā minētajos gadījumos izmaiņas nomas maksas apmērā stājas spēkā 60 (sešdesmit) dienu laikā no attiecīgā paziņojuma nosūtīšanas dienas.

3.13. Par Līgumā noteikto maksājumu kavējumu NOMNIEKAM jāmaksā līgumsods 0,1 (vienas desmitās daļas) procenta apmērā no termiņā neapmaksātās summas par katru nokavēto dienu. Veiktā samaksa bez īpaša paziņojuma NOMNIEKAM vispirms ieskaitāma līgumsoda apmaksai. Līgumsoda nomaksa neatbrīvo NOMNIEKU no pārējo ar Līgumu uzņemto vai no tā izrietošo saistību izpildes. 

3.14. Gadījumā, ja NOMNIEKS ar nodomu, aiz neuzmanības vai aiz nolaidības nepilda vai nepienācīgi pilda jebkuru no savām saistībām, izņemot maksājumu kavējumu, un pēc IZNOMĀTĀJA rakstiska brīdinājuma turpina nepildīt savas Līguma saistības vai nenovērš pārkāpuma sekas, NOMNIEKS maksā IZNOMĀTĀJAM līgumsodu viena mēneša nomas maksas apmērā. Ar šī punkta piemērošanu IZNOMĀTĀJS neatsakās no citām Līgumā vai normatīvajos aktos paredzētajām prasījuma tiesībām pret NOMNIEKU. 

3.15. NOMNIEKAM nav tiesības prasīt samazināt nomas maksu, vai prasīt zaudējumu atlīdzību no IZNOMĀTĀJA, ja notiek komunālo pakalpojumu pārtraukumi avāriju, dabas katastrofu vai citu, nesaistītu ar IZNOMĀTĀJA rīcību, iemeslu dēļ. Ja NOMNIEKS veica maksājumus par komunālajiem pakalpojumiem avansa veidā, tad par šo laika posmu tiek veikts attiecīgs pārrēķins. 
4. Drošības nauda
4.1. Piecu darba dienu laikā no Līguma spēkā stāšanās dienas, bet līdz Līguma 1.4.punktā minētā Telpu nodošanas un pieņemšanas akta parakstīšanas dienai, NOMNIEKS iemaksā IZNOMĀTĀJA kontā Drošības naudu Ls 90,00 (deviņdesmit lati) apmērā. Nepieciešamības gadījumā vai Līguma termiņam beidzoties, informējot NOMNIEKU, šī nauda var tikt izmantota zaudējumu, nokavēto maksājumu un līgumsoda atlīdzināšanai (pilnā vai daļējā apmērā), ja zaudējumi radušies NOMNIEKA vainas vai/un viņa rupjas neuzmanības dēļ. 

4.2. Ja Līguma 1.4.punktā minētais Telpu nodošanas un pieņemšanas akts netiek parakstīts NOMNIEKA vainas dēļ, iemaksātā Drošības nauda tiek uzskatīta kā NOMNIEKA samaksātais līgumsods par savu saistību nepildīšanu un tā paliek IZNOMĀTĀJA rīcībā. 

4.3. NOMNIEKAM pēc IZNOMĀTĀJA prasības 10 (desmit) dienu laikā jāpapildina Drošības naudas summa līdz sākotnējam apmēram, ja IZNOMĀTĀJS Drošības naudu daļēji vai pilnīgi izlietojis saskaņā ar šī Līguma noteikumiem. 

4.4. Beidzoties nomas attiecībām, pēc Līguma 8.5.punktā minētā Telpu nodošanas un pieņemšanas akta abpusējas parakstīšanas un pie nosacījuma, ka NOMNIEKS ir pienācīgi izpildījis savas Līgumā noteiktās saistības, IZNOMĀTĀJS atmaksā NOMNIEKAM Drošības naudu. 
5. IZNOMĀTĀJA tiesības un pienākumi
5.1. IZNOMĀTĀJA tiesības: 

5.1.1. briesmu gadījumos (ugunsgrēks, eksplozija, applūdināšana) ieiet Telpās jebkurā dienas un nakts laikā. NOMNIEKAM ir jārūpējas par to, lai Telpas būtu pieejamas arī tā prombūtnes laikā; 

5.1.2. ja nomas attiecības tiek izbeigtas, sākot ar nomas termiņa pēdējām 60 (sešdesmit) dienām, apmeklēt Telpas NOMNIEKA darba laikā kopā ar personām, kas vēlas Telpas nomāt, saskaņojot to ar NOMNIEKU ne mazāk kā divas dienas pirms apmeklējuma;

5.1.3. veikt kārtējos remontdarbus, un nepieciešamos celtniecības pasākumus, lai novērstu briesmas vai avārijas sekas Telpās. NOMNIEKS nevar veicamos pasākumus nedz aizkavēt, nedz paildzināt. Pretējā gadījumā viņam ir jāatlīdzina IZNOMĀTĀJAM šajā sakarā radušās izmaksas un nodarītie zaudējumi. NOMNIEKAM ir jāpacieš šie darbi, viņš nevar nedz prasīt samazināt Telpu nomas maksu, nedz pieprasīt naudas atmaksāšanu, nedz zaudējumu segšanu; 

5.1.4. uzsākt, veikt un pabeigt ēkas renovāciju/rekonstrukciju/restaurāciju, informējot par darbu izpildes termiņiem NOMNIEKU, ja šie remontdarbi varētu traucēt NOMNIEKAM izmantot Telpas; 

5.2. IZNOMĀTĀJA pienākumi: 

5.2.1. netraucēt NOMNIEKAM lietot Telpas, ja tās tiek ekspluatētas atbilstoši vispārpieņemtajām normām, ekspluatācijas un Līguma noteikumiem; 

5.2.2. nodrošināt NOMNIEKU ar visiem tiem komunālajiem un apsaimniekošanas pakalpojumiem, kuru saņemšana ir vai būs atkarīga no IZNOMĀTĀJA; 

5.2.3. atjaunot Telpas sākotnējā stāvoklī un novērst bojājumus, kas radušies Telpām sakarā ar ēkas konstrukciju vai inženiertehnisko tīklu avārijām ārpus Telpām un no NOMNIEKA neatkarīgu apstākļu dēļ; 

5.2.4. uzņemties pilnu atbildību par visiem nodokļiem, nodevām u.c. maksājumiem, ar ko nekustamais īpašums tiek vai var tikt aplikts, ja Latvijas Republikā spēkā esošajos normatīvajos aktos nav noteikts citādi;

5.3. IZNOMĀTĀJS nav atbildīgs par pārtraukumiem apkurē un apgādē ar elektroenerģiju, ūdeni u.c., ja šie pārtraukumi nav radušies IZNOMĀTĀJA vainas dēļ. 
6. NOMNIEKA tiesības un pienākumi
6.1. NOMNIEKA tiesības: 

6.1.1. izmantot visas koplietošanas telpas (gaiteņi, kāpņu telpas un tamlīdzīgi), kuru izmantošana ir nepieciešama normālai Telpu lietošanai; 

6.1.2. NOMNIEKA reklāmas/izkārtnes izvietošana atļauta tikai pēc attiecīga līguma noslēgšanas ar IZNOMĀTĀJU; 

6.1.3. pēc saviem ieskatiem un pēc savas brīvas gribas apdrošināt savu īpašumu. IZNOMĀTĀJS neuzņemas atbildību par NOMNIEKA īpašuma bojājumu vai pazušanu; 

6.1.4. pieslēgt telefonu numurus, lai nodrošinātu telefona-faksa- interneta pieslēgumu Telpās;

6.1.5.izmantot asfalta laukumu autotransporta novietošanai pēc rakstiskas vienošanās ar Iznomātāju;

6.2. NOMNIEKS nav tiesīgs: 

6.2.1. Nodod Telpas apakšnomā;

6.2.2. slēgt sadarbības, vai cita veida līgumus, kā rezultātā trešā persona iegūtu tiesības uz Telpu vai to daļu pilnīgu vai daļēju lietošanu, izņemot gadījumus, ja starp Pusēm par to ir noslēgta papildus vienošanās; 

6.2.3. veikt Telpu pārbūvi, pārplānošanu, izbūvi un ierīču pārtaisi bez projekta dokumentācijas rakstiskas saskaņošanas ar IZNOMĀTĀJU un attiecīgajām valsts un pašvaldību iestādēm; 

6.2.4. ieķīlāt nomas tiesības vai kā citādi izmantot darījumos ar trešajām personām; 

6.2.5. Telpās izmantot viegli uzliesmojošus šķīdumus un līdzekļus vai arī kādas citas bīstamas vielas vai priekšmetus, kuri varētu apdraudēt cilvēku dzīvību vai veselību un Telpu kvalitāti un drošību.

6.3. NOMNIEKA pienākumi: 

6.3.1. godprātīgi pildīt līgumsaistības, saskaņā ar Līguma nosacījumiem; 

6.3.2. ievērot vispārējos namīpašuma ekspluatācijas noteikumus, sanitārās, darba un ugunsdrošības prasības; 

6.3.3.par saviem līdzekļiem uzstādīt Telpās elektroenerģijas skaitītāju; 

6.3.4. uz sava rēķina apdrošināt Telpas par labu Iznomātājam uz visu līguma darbības laiku (var arī pa daļām) pret: ugunsgrēku un dabas stihijām. Telpām jābūt apdrošinātām par summu, kas nav mazāka par Ls 9 000 (deviņi tūkstoši lati). Nomniekam 10 darba dienu laikā no šī Līguma stāšanās spēkā ir jāveic Telpu apdrošināšana un 3 darba dienu laikā no apdrošināšanas līguma noslēgšanas jānodod apdrošināšanas polise Iznomātājam. Nomniekam ir jāpilda un viņš ir atbildīgs par apdrošināšanas līguma noteikumu ievērošanu;

6.3.5. samaksāt par Telpām nekustāmā īpašuma nodokli;

6.3.6. ar savu darbību netraucēt Iznomātāja un citu ēkas nomnieku/īrnieku mieru un neapgrūtināt lietot to rīcībā nodoto telpu lietošanu; 

6.3.7. visu Līguma darbības laiku uzturēt Telpas, tajās esošās iekārtas,  inženiertehniskos tīklus un komunikācijas pilnīgā kārtībā atbilstoši attiecīgo Latvijas Republikas institūciju prasībām un ekspluatācijas noteikumiem. Nepieļaut Telpu tehniskā un vispārējā stāvokļa pasliktināšanos; 
6.3.8. Uzturēt un nodrošināt Telpas un tai pieguļošās teritorijas kārtību un tīrību (vai patstāvīgi vai ar trešās personas pieaicināšanās palīdzību). Slēgt atsevišķu līgumu ar pakalpojumu sniedzēju par atkritumu izvešanu, ja ir nepieciešams.

6.3.9. būt materiāli atbildīgam par nelaimes gadījumiem, ēkas un Telpu, inženiertehnisko tīklu un komunikāciju bojājumiem, kas notiek Telpās NOMNIEKA, tā pilnvaroto personu vai darbinieku vainas, nolaidības vai rupjas neuzmanības dēļ; 

6.3.10. avāriju gadījumos nekavējoties informēt par tiem IZNOMĀTĀJU un organizācijas, kas nodrošina attiecīgo komunikāciju apkopi, veikt neatliekamos pasākumus avārijas likvidēšanai. Nodrošināt IZNOMĀTĀJU ar precīzām ziņām par NOMNIEKA pārstāvi, kurš NOMNIEKA vārdā pilnvarots rīkoties avāriju gadījumos, tajā skaitā ārpus darba laika; 

6.3.11. ja Telpu vai ēkas bojāšana ir notikusi NOMNIEKA, tā pilnvaroto personu vai darbinieku vainas, nolaidības vai rupjas neuzmanības dēļ, inženiertehnisko tīklu bojājumus likvidēt nekavējoties, bet pārējos - 14 (četrpadsmit) dienu laikā. Ja NOMNIEKS nenovērš bojājumus, IZNOMĀTĀJS ir tiesīgs tos novērst, piedzenot izdevumus no NOMNIEKA. NOMNIEKAM ir pienākums maksāt nomas maksu par šo laiku; 

6.3.12. nepieciešamības gadījumā veikt Telpu labiekārtošanu, kārtējo (kosmētisko) remontu atbilstoši nomas mērķiem uz sava rēķina, saskaņojot tā apjomu un termiņus ar IZNOMĀTĀJU vienu mēnesi pirms remontdarbu uzsākšanas. Visi ar Telpu kārtējo (kosmētisko) remontu saistītie darbi jāveic atbilstoši spēkā esošām celtniecības normām un noteikumiem;
6.3.13. nekavēt IZNOMĀTĀJAM vai tā pārstāvjiem veikt Telpu tehnisko pārbaudi ar NOMNIEKU iepriekš saskaņotā laikā, nodrošinot NOMNIEKA pārstāvja piedalīšanos pārbaudes akta sastādīšanā un parakstīšanā; 

6.3.14. Telpu apgrūtinātas lietošanas (piem. komunālo pakalpojumu nesaņemšana) gadījumā nekavējoties informēt IZNOMĀTĀJU par apgrūtinājuma raksturu un piedalīties apsekošanas akta sastādīšanā un parakstīšanā; 
6.3.15. segt IZNOMĀTĀJAM visus zaudējumus, kuri radušies NOMNIEKA vainas vai neuzmanības dēļ; 

6.3.16. pildīt un atbildēt par apdrošināšanas līguma noteikumu ievērošanu;

6.3.17. paredzot jebkādu Telpu renovāciju/rekonstrukciju/restaurāciju (būvdarbu) veikšanu NOMNIEKAM pirms tehniskā projekta izstrādāšanas jāsaņem IZNOMĀTĀJA rakstiska piekrišana, kuras derīguma termiņš ir viens gads.
7. Atbildība
7.1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt un, par kuru rašanos tās nenes atbildību, tie ir stihiskas nelaimes, kara darbība, blokāde, civiliedzīvotāju nemieri, streiki. 

7.2. Ja nepārvaramas varas apstākļu dēļ ēka vai Telpas tiek pilnīgi iznīcinātas, Līgums tiek izbeigts. Ja bojājumi mazāki par 30 (trīsdesmit) procentiem no ēkas vai Telpu vērtības, Līgums paliek spēkā un IZNOMĀTĀJAM jānovērš Telpas bojājumi. 

7.3. IZNOMĀTĀJS neuzņemas atbildību par NOMNIEKA īpašuma bojājumu vai pazušanu.
8. Līguma izbeigšana un Telpu atbrīvošana
8.1. Pusēm rakstiski vienojoties, Līgums var tikt izbeigts pirms termiņa jebkurā laikā. 

8.2. IZNOMĀTĀJAM ir tiesības, rakstiski informējot NOMNIEKU vismaz 14 (četrpadsmit) dienas iepriekš, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, kā arī NOMNIEKA taisītos izdevumus Telpās, ja: 

8.2.1. NOMNIEKS ilgāk kā 30 (trīsdesmit) dienas pēc Līgumā noteiktā termiņa nemaksā Līgumā paredzētos maksājumus pilnā apmērā, tajā skaitā nemaksā nomas maksu un/vai nenorēķinās par komunālajiem, apsaimniekošanas un/vai sakaru pakalpojumiem u.c.; 

8.2.2. NOMNIEKS ilgāk kā mēnesi kavē nekustamā īpašuma nodokļa samaksu; 

8.2.3. NOMNIEKA darbības dēļ tiek bojātas ēka, Telpas, tas ir NOMNIEKS veic patvarīgu Telpu pārbūvi, pārplānošanu, nojaukšanu, maina to funkcionālo nozīmi, tās bojā;

8.2.4. netiek izpildīti Telpu izmantošanas nosacījumi, tajā skaitā NOMNIEKS izmanto Telpas citiem mērķiem nekā 1.2.punktā minētajiem, un, ja 10 (desmit) dienu laikā pēc IZNOMĀTĀJA rakstiska brīdinājuma, attiecīgais pārkāpums netiek novērsts, vai arī netiek sasniegts Līguma mērķis, ar kuru IZNOMĀTĀJAM bija tiesības rēķināties;

8.2.5. Līguma neizpildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz saistību izpildīšanu nākotnē; 

8.2.6. NOMNIEKAM ar tiesas spriedumu konstatēts maksātnespējas stāvoklis, kurā tas nespēj nokārtot savas parādu saistības; 

8.2.7. NOMNIEKS 10 (desmit) dienu laikā pēc IZNOMĀTĀJA rakstiska brīdinājuma saņemšanas, turpina pārkāpt citus Līguma noteikumus. 

8.3. Puses vienojas, ka Līgums tiek izbeigts pēc NOMNIEKA iniciatīvas, ja NOMNIEKS noteiktā termiņā nesamaksā Līguma 4.1.punktā minēto Drošības naudu vai NOMNIEKS nav parakstījis Līguma 1.4.punktā minēto Telpu nodošanas un pieņemšanas aktu. 

8.4. NOMNIEKS var atteikties no Telpu lietošanas vienpusēji atkāpjoties no Līguma, vienu mēnesi iepriekš rakstiski paziņojot IZNOMĀTĀJAM un norēķinoties par maksājumiem saskaņā ar Līguma 3.7.punktu. 

8.5. Ja Iznomātāja tiesības rīkoties vai pārvaldīt Telpas vai Ēku, valsts institūcijas, pašvaldība vai arī citas trešās personas ierobežo jebkurā veidā, tad Iznomātājam ir tiesības izbeigt līgumattiecības, rakstveidā brīdinot par to Nomnieku 1 mēnesi pirms darbības termiņa izbeigšanas un neizmaksājot Nomniekam nekādas kompensācijas, izņemot šajā Līgumā noteiktajos gadījumos.

8.6. Iznomātājs vienpusēji var izbeigt līgumattiecības, rakstveidā brīdinot par to nomnieku divus mēnešus pirms līgumattiecību izbeigšanas, neizmaksājot Nomniekam nekādas kompensācijas.

8.7. Pēc Līguma izbeigšanās divu darba dienu laikā NOMNIEKS nodod IZNOMĀTĀJAM Telpas  ar nodošanas un pieņemšanas aktu, ne sliktākā stāvoklī, kādā tās saņemtas. 

8.8. Ja NOMNIEKS neatbrīvo Telpas Līgumā noteiktajos gadījumos un nenodod tās IZNOMĀTĀJAM ar nodošanas un pieņemšanas aktu, NOMNIEKS maksā līgumsodu 5 (piecu) procentu apmērā no viena mēneša nomas maksas par katru dienu līdz Telpu atbrīvošanai un nodošanai. 

8.9. Telpu neatbrīvošanas gadījumā, pēc nomas attiecību izbeigšanas, NOMNIEKS no Telpām tiek izlikts un no viņa tiek piedzīts parāds un zaudējumi. 
9. Citi noteikumi
9.1. Puses garantē, ka personai, kas slēdz Līgumu, ir visas likumiskās tiesības, juridiskais pamats un attiecīgs pilnvarojums, lai slēgtu Līgumu un uzņemtos tajā noteiktās saistības. 

9.2. Parakstot Līgumu, Puses apliecina, ka Līgumu no tā parakstīšanas brīža pildīs godprātīgi. 

9.3. Līgums ir sastādīts latviešu valodā uz __ (______) lapām kopā ar 2 pielikumiem un parakstīts divos eksemplāros, no kuriem viens eksemplārs paliek IZNOMĀTĀJAM un viens NOMNIEKAM. Abiem Līguma eksemplāriem ir vienāds juridiskais spēks. 
9.4. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti tiesā Latvijas Republikā spēkā esošajos normatīvajos aktos noteiktajā kārtībā. 
9.5. Ja Līguma izmaiņas ir saistītas ar izmaiņām Latvijas Republikā spēkā esošajos normatīvajos aktos, spēkā ir pēdējās. Ja kādi Līguma punkti kļūst pretrunā ar likumu, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem. 

9.6. Visi paziņojumi Līguma sakarā nosūtāmi uz zemāk minētām adresēm, un visi paziņojumi, izņemot rēķinus, tiek uzskatīti par saņemtiem, kad nogādāti personīgi vai pa faksu ar saņemšanas apstiprinājumu, vai trīs dienas pēc tam, kad nosūtīti pa pastu Latvijas teritorijā ierakstītā vēstulē. Mainot savu nosaukumu, adresi vai citus rekvizītus katra Puse apņemas septiņu dienu laikā paziņot otrai Pusei par izmaiņām. 

9.7. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuras izmaiņas Līguma noteikumos, izņemot Līguma 3.11.punktā minētās, stājas juridiskā spēkā tikai tad, kad tās tiek noformētas rakstiski un tās paraksta abas Puses. 

9.8. Savstarpējās Pušu attiecības, kas netika paredzētas Līgumā, ir regulējamas saskaņā ar Latvijas Republikā spēkā esošiem normatīviem aktiem. 
10. Pušu juridiskās adreses, bankas rekvizīti un paraksti: 
	IZNOMĀTĀJS

Valsts vides dienests 

Rūpniecības iela 23, Rīga

Telpu adrese: Voleru iela 2, Rīga, LV-1007

tālr. 6 749664; fakss: 6 7465888

Reģ. Nr. 90000017078

Konts LV17TREL 2210507047000
Valsts kase

Kods TRELLV22

Ģenerāldirektora p.i._______________             A.Stašāne
z.v.
	NOMNIEKS



	Pilnvarotā persona

Saimniecības vadītāja

I.Kuļikovska
Tālr. 67408170
	


Pielikumā:

1. Telpu plāns. 

2. Telpu nodošanas un pieņemšanas akts. 
